stanford-oval/wikipedia huggingface dataset:
โปเกมอน
แนวคิด

แนวคิดเกี่ยวกับโลกโปเกมอน ทั้งวิดีโอเกมและโลกนิยายของโปเกมอน เกิดมาจากงานอดิเรกสะสมแมลง ซึ่งซะโตะชิ ทะจิริ กรรมการบริหารบริษัทโปเกมอนเคยทำเมื่อยังเด็ก ตัวผู้เล่นในเกมถูกกำหนดให้เป็นโปเกมอนเทรนเนอร์ หรือนักฝึกโปเกมอน และมีเป้าหมายสองประการ (ในเกมโปเกมอนส่วนใหญ่) คือ สะสมโปเกมอนทุกชนิดในภูมิภาคที่เกมกำหนดเพื่อให้เติมเต็มโปเกเด็กซ์ หรือสมุดภาพโปเกมอน และเพื่อฝึกฝนทีมของโปเกมอนที่พวกเขาจับได้ให้เอาชนะทีมโปเกมอนของนักฝึกโปเกมอนคนอื่น และกลายเป็นนักฝึกโปเกมอนที่แข็งแกร่งที่สุดเรียกว่า โปเกมอนมาสเตอร์ รูปแบบการสะสม การฝึก และต่อสู้นั้นพบได้ในแฟรนไชส์โปเกมอนทุกเวอร์ชัน รวมถึงวิดีโอเกม ซีรีส์อนิเมะ และมังงะ และโปเกมอนเทรดดิงการ์ดเกม (Pokémon Trading Card Game)
ในโลกนิยายของโปเกมอนนั้น นักฝึกที่พบโปเกมอนป่าจะสามารถจับโปเกมอนตัวนั้นโดยโยนมอนสเตอร์บอล (อุปกรณ์ทรงกลมที่ออกแบบพิเศษที่ถูกผลิตออกมามาย) ไปที่มัน ถ้าโปเกมอนหลบหนีจากขอบเขตของโปเกบอลไม่สำเร็จ จะถือว่าโปเกมอนตัวนั้นเป็นของนักฝึกคนนั้นทันที ในภายหลัง มันจะเชื่อฟังคำสั่งของนักฝัก ถ้าหากผู้ฝึกไม่ขาดประสบการณ์จนทำให้โปเกมอนเอาแต่ใจตัวเอง นักฝึกสามารถส่งโปเกมอนตัวใดตัวหนึ่งของเขาออกไปเข้าร่วมต่อสู้กับโปเกมอนตัวอื่นในแบบไม่ถึงชีวิต ถ้าโปเกมอนฝั่งตรงข้ามเป็นโปเกมอนป่า นักฝึกสามารถจับโปเกมอนนั้นได้ด้วยมอนสเตอร์บอล และเป็นการเพิ่มโปเกมอนชนิดใหม่ในคอลเลคชันของเขา โปเกมอนที่มีเจ้าของอยู่แล้วไม่อาจถูกจับได้ เว้นแต่ในสถานการณ์พิเศษ ณ จุดใดจุดหนึ่งของเกม ถ้าโปเกมอนเอาชนะคู่ต่อสู้ได้จนคู่ต่อสู้หมดสภาพ (นั่นคือ หมดสติ) โปเกมอนที่ชนะจะได้รับค่าประสบการณ์ และอาจได้เพิ่มระดับหรือเลเวล เมื่อเลเวลเพิ่ม ค่าสถิติ (หรือค่าสเตต) ของในความสถัดแต่ละด้านของโปเกมอนจะเพิ่มขึ้น เช่น ค่าการโจมตีและค่าความเร็ว ตลอดเวลานั้น โปเกมอนอาจได้เรียนรู้ท่า (มูฟ) ซึ่งเป็นเทคนิคที่ใช้ในการต่อสู้ นอกจากนี้ โปเกมอนหลายสปีชีส์ยังมีลักษณะพิเศษในการลอกคราบและเปลี่ยนรูปร่างไปเป็นโปเกมอนสปีชีส์ใหม่ที่คล้ายๆกันแต่แข็งแกร่งขึ้น เรียกกระบวนการนี้ว่า การวิวัฒนาการ
ในเนื้อเรื่องหลัก โหมดเล่นคนเดียวของแต่ละเกมต้องการให้นักฝึกโปเกมอนเลี้ยงดูทีมโปเกมอนเพื่อเอาชนะนักฝึกที่เป็นตัวละครที่ไม่ใช่ตัวผู้เล่น (non-player character: NPC) มากมายและโปเกมอนของพวกเขา แต่ละเกมได้ปูเส้นทางเป็นเส้นตรงผ่านภูมิภาคของโลกโปเกมอนสำหรับให้นักฝึกเดินทาง ดำเนินเหตุการณ์สำคัญ (event) และต่อสู้กับคู่ต่อสู้ในระหว่างทาง คุณลักษณะของแต่ละเกมจะเสนอนักฝึกโปเกมอนผู้ทรงพลัง 8 คน เรียกว่า ยิมลีดเดอร์ หรือหัวหน้ายิม ที่นักฝึกจะต้องเอาชนะเพื่อดำเนินเนื้อเรื่อง และจะได้เข็มกลัดยิมเป็นรางวัล และเมื่อได้เข็มกลัดครบ 8 อัน นักฝึกโปเกมอนคนนั้นจะมีสิทธิ์เข้าแข่งขันในโปเกมอนลีกประจำภูมิภาค ซึ่งนักฝึกผู้มีพรสวรรค์ 4 คน (เรียกว่า Elite Four หรือ จตุรเทพทั้งสี่) จะท้าต่อสู้กับนักฝึกให้ต่อสู้ 4 ครั้งแบบรับช่วงต่อกัน ถ้านักฝึกเอาชนะฝีมือของบุคคลเหล่านี้ได้ เขาจะต้องท้าต่อสู้กับแชมเปียนประจำภูมิภาค (Regional Champion) ผู้เป็นนักฝึกระดับมาสเตอร์ที่เพิ่มเอาชนะจตุรเทพทั้งสี่ได้ นักฝึกคนใดที่ชนะการต่อสู้ครั้งสุดท้ายนี้จะกลายเป็นแชมเปียนคนใหม่ และได้ชื่อว่าเป็นโปเกมอนมาสเตอร์
รายชื่อโปเกมอน

บทความหลัก: รายชื่อโปเกมอน
วิดีโอเกม > กลไกของการเล่น

บทความหลัก: ระบบเกมโปเกมอน
แกนหลักของซีรีส์เกมโปเกมอนนั้นพัวพันกับการจับและการต่อสู้กับโปเกมอน เริ่มจากโปเกมอนเริ่มต้น ผู้เล่นสามารถจับโปเกมอนป่าโดยทำให้มันอ่อนแอและจับมันด้วยโปเกบอล ในทางกลับกัน พวกเขาสามารถเลือกที่จะต่อสู้กับมันให้ชนะแล้วโปเกมอนจะได้รับค่าประสบการณ์ เป็นการเพิ่มระดับหรือเลเวลและสอนท่าใหม่ ๆ ให้กับมัน โปเกมอนตัวหนึ่งสามารถวิวัฒนาการไปเป็นร่างใหม่ที่แข็งแกร่งขึ้นได้ด้วยการเพิ่มระดับหรือด้วยการใช้ไอเทมที่เกมกำหนด ตลอดการเล่นเกม ผู้เล่นจะต้องต่อสู้กับนักฝึกโปเกมอนเพื่อดำเนินเรื่อง ด้วยเป้าหมายหลักคือหัวหน้ายิมที่หลากหลายและได้สิทธิในการเป็นแชมป์เปียนในทัวร์นาเมนต์ เกมภาคต่อๆมาได้เปิดตัวภารกิจรองมากมาย รวมถึงแบทเทิลฟรอนเทียร์ที่มีรูปแบบการต่อสู้ที่เป็นเอกลักษณ์ และการประกวดโปเกมอนที่จะได้เห็นการแสดงของโปเกมอนบนจอ
วิดีโอเกม > โปเกมอนเริ่มต้น

อีกมุมมองที่สอดคล้องกันของเกมโปเกมอน ตั้งแต่โปเกมอน เร้ด และ บลู บนเครื่องเกมบอย ไปจนถึงโปเกมอนแบล็ค และ ไวท์บนเครื่องนินเทนโด ดีเอส  คือการที่ผู้เล่นสามารถเลือกโปเกมอนหนึ่งในสามที่กำหนดไว้เป็นตัวเริ่มต้นของการผจญภัย เรียกโปเกมอนสามตัวเหล่านี้ว่า "โปเกมอนเริ่มต้น" (starter Pokémon) ผู้เล่นสามารถเลือกโปเกมอนรูปแบบพืช รูปแบบไฟ หรือรูปแบบน้ำได้ ตัวอย่างเช่น ในโปเกมอนเร้ด และ บลู (และเวอร์ชันรีเมค ไฟร์เร้ด และ ลีฟกรีน) ผู้เล่นสามารถเลือกฟุชิงิดาเนะ ฮิโตะคาเงะ และเซนิกาเมะ แต่ในโปเกมอนเยลโล่ว์ ซึ่งเป็นภาคที่สร้างขึ้นโดยมีเนื้อเรื่องอ้างอิงตามเนื้อเรื่องของอนิเมะ ผู้เล่นจะได้รับพิกะจู รูปแบบไฟฟ้า มาเป็นโปเกมอนเริ่มต้น แต่อย่างไรก็ตาม ในภาคนี้ ผู้เล่นจะได้รับโปเกมอนเริ่มต้นสามตัวของภาค เร้ด และ บลู ระหว่างทางในภายหลัง ซึ่งเป็นสิ่งที่ไม่เกิดขึ้นในเกมอื่น ๆ ของแฟรนไชส์ อีกมุมมองหนึ่ง คู่แข่งของผู้เล่นจะเลือกโปเกมอนเริ่มต้นที่มีรูปแบบได้เปรียบกับโปเกมอนของเราเสมอ ตัวอย่างเช่น ถ้าผู้เล่นเลือกโปเกมอนรูปแบบพืช คู่แข่งก็จะเลือกโปเกมอนรูปแบบไฟ เป็นต้น แต่ในโปเกมอน เยลโล่ว์ ซึ่งมีข้อยกเว้นนั้น คู่แข่งจะเลือกอีวุยเป็นโปเกมอนเริ่มต้น แต่ต่อมาอีวุยจะพัฒนาร่างได้เป็นธันเดอร์ส ชาวเวอร์ส หรือบูสเตอร์นั้น จะถูกตัดสินจากผลการต่อสู้กับคู่แข่งว่าแพ้หรือชนะในระหว่างทาง ในเกมบนเครื่องเล่น เกมคิวบ์ ที่ชื่อ โปเกมอนโคลอสเซียม และโปเกมอนเอ็กดี: เกลออฟดาร์คเนส ก็มีข้อยกเว้น นั้นคือในขณะที่เกมส่วนใหญ่ โปเกมอนเริ่มต้นจะเริ่มที่เลเวล 5 แต่เกมเหล่านี้จะเริ่มต้นการเดินทางที่เลเวล 10 และ 25 ตามลำดับ ใน โคลอสเซียม โปเกมอนเริ่มต้นของผู้เล่นคือเอฟี และแบล็คกี้  และใน เกลออฟดาร์คเนส โปเกมอนเริ่มต้นของผู้เล่นคือ อีวุย
วิดีโอเกม > สมุดภาพโปเกมอน

สมุดภาพโปเกมอน (Pokédex) เป็นเครื่องมืออิเล็กทรอนิกส์สมมุติในอนิเมะและวิดีโอเกมโปเกมอน สำหรับในเกมนั้น เมื่อใดที่โปเกมอนตัวหนึ่ง ๆ ถูกจับเป็นครั้งแรก ข้อมูลของมันจะเพิ่มเข้าไปในสมุดภาพนี้ แต่ในอนิเมะหรือมังงะนั้น สมุดภาพโปเกมอนเป็นสารานุกรมอิเล็กทรอนิกส์ ปกติมีไว้เพื่อให้ข้อมูลรายละเอียดต่าง ๆ ของโปเกมอน สมุดภาพโปเกมอนยังใช้ในการอ้างอิงถึงรายชื่อโปเกมอนซึ่งโดยทั่วไปจะเรียงตามหมายเลข ในวิดีโอเกม นักฝึกโปเกมอนจะเห็นเป็นที่ว่างเปล่า ณ ขณะเริ่มต้นเกม ผู้ฝึกจะต้องพยายามเติมเต็มสมุดภาพโดยเผชิญหน้ากับโปเกมอน และจับมันให้ได้สายพันธุ์ที่แตกต่างกัน ผู้เล่นจะเห็นชื่อและรูปภาพของโปเกมอหลังจกไข่พบเจอโปเกมอนที่ไม่เคยเจอมาก่อน หลังจากการต่อสู้ ไม่ว่าจะเป็นโปเกมอนป่า หรือการต่อสู้กับผู้ฝึกคนอื่น (ยกเว้นการต่อสู้แบบเชื่อมต่อเครื่องเล่นกับผู้เล่นคนอื่น เช่นในแบทเทิลฟรอนเทียร์) ในโปเกมอนภาคเร้ดและบลู ข้อมูลโปเกมอนจะเพิ่มในสมุดภาพง่าย ๆ โดยการดูรูปโปเกมอน เช่นในสวนสัตว์นอกเขตซาฟารีโซน ตัวละคร NPC ก็อาจทำให้สมุดภาพเพิ่มข้อมูลโปเกมอนเข้าไปได้โดยการอธิบายลักษณะของโปเกมอนระหว่างการพูดคุยกัน ข้อมูลอื่น ๆ หาได้หลังจากผู้เล่นได้รับโปเกมอนสายพันธุ์นั้น ๆ แล้ว หรืออาจจะผ่านการจับโปเกมอนป่า การพัฒนาร่างของโปเกมอน การฟักไข่ (ตั้งแต่รุ่นที่สองเป็นต้นมา) หรือการแลกเปลี่ยนโปเกมอน ข้อมูลที่จะได้เห็นเหล่านั้นเช่น น้ำหนัก ส่วนสูง ชนิดสายพันธุ์ และรายละเอียดสั้น ๆ ของโปเกมอน ในภาคต่อ ๆ มา สมุดภาพรุ่นใหม่อาจมีข้อมูลรายละเอียดที่มากขึ้นเช่น ขนาดของตัวโปเกมอนเปรียบเทียบกับตัวผู้ฝึก หรือรายชื่อโปเกมอนแยกตามถิ่นที่อยู่อาศัย (ข้อมูลนี้จะเห็นได้แค่ในภาคไฟร์เร้ดและลีฟกรีนเท่านั้น) สมุดภาพโปเกมอนล่าสุดสามารถจุข้อมูลของโปเกมอนทุกตัวที่รู้จักกันในปัจจุบัน เกมโปเกมอน โคลอสเซียม และโปเกมอนเอกซ์ดี:เกลออฟดาร์คเนส บนเครื่องเกมคิวบ์ มีระบบการช่วยเหลือข้อมูลโปเกมอนแบบดิจิทัล (Pokémon Digital Assistant; P★DA) ดูคล้ายกับสมุดภาพโปเกมอน แต่สามารถบอกว่าโปเกมอนรูปแบบไหนได้เปรียบหรือเสียเปรียบโปเกมอนรูปแบบไหน และยังให้ข้อมูลเกี่ยวกับความสามารถเฉพาะของโปเกมอนได้ด้วย
วิดีโอเกม > เทรนเนอร์

ผู้จับโปเกมอนต้องใช้โปเกมอนในการสู้กัน ในเกมเมื่อเจอใช้ท้าสู้กับผู้เล่น โดยเทรนเนอร์ทุกคนจะมีทีมโปเกมอนหลักสูงสุดพกติดตัวคือ 6 ตัว กับสามารถจับเพิ่มได้ โดยส่วนเกินนั้นจะเอาไปเก็บในคลังโดยเก็บมากเท่าไหร่ก็ได้ กับจัดทีมสู้ได้ โดยเทรนเนอร์มีลำดับตามกันไปของแต่ละเขต เมื่อเทรนเนอร์ที่อยู่เขตไหนต้องรวบรวมเข็ดกลัดประจำเขตครบ 8 อันนั้น จะสามารถเข้าร่วมแข่งโปเกมอนลีคได้ โดยการแข่งนั้นจะป็นการเฟ้นหาตัวแชมป์เปี้ยน
เทรนเนอร์ เป็นลำดับทั่วไปที่มีมากที่สุด ที่ออกเดินทางหรือประจำเขตหรือเมืองทั่วไป
โคออดิเนเตอร์ เป็นเทรนเนอร์ที่เข้าประกวดโปเกมอนคอนเทสต์เป็นหลัก
เพอร์ฟอเมอร์ เป็นเทรนเนอร์ที่เข้าประกวดไตรโปคาลอน ซึ่งจะมีเฉพาะภูมิภาคคาลอสและมีแค่ผู้หญิงเท่านั้น
ยิมลีดเดอร์ เป็นเทรนเนอร์ขั้นพิเศษในแต่ละเขต จะมีเมืองที่ตนประจำการอยู่ โดยเป็นเทรนเนอร์ที่เป็นเจ้าของยิม เรียกได้ว่าเป็นผู้นำเมืองเกี่ยวกับโปเกมอน คอยหาทางแก้ปัญหาเกี่ยวกับเรื่องโปเกมอนในเมือง กับคอยให้เทรนเนอร์ที่เดินทางผ่านเพื่อฝึกใช้โปเกมอนต่อสู้ ถ้าเทรนเนอร์ชนะยิมลีดเดอร์ได้ หรือยิมลีดเดอร์ยอมรับในตัวเทรนเนอร์ จะมอบเข็มกลัดหรือเหรียญตราเป็นรางวัล ซึ่งเขตอโลล่าเป็นเขตเดียวที่ไม่มียิมลีดเดอร์
เบรน เทรนเนอร์พิเศษที่มีฝีมือเหนือกว่ายิมลีดเดอร์ โดยจะอยู่ที่ทาวเวอร์ที่เป็นหอคอยของแบทเทิลฟรอนเทียร์ โดยเป็นเทรนเนอร์ที่อยู่ลำดับเข้าใกล้จตุรเทพมาก มีไม่กี่เขตที่มีเบรน โดยเทรนเนอร์จะต้องเข้ารับการทดสอบที่ซับซ้อนในหอคอยต่างๆ ที่รูปแบบแตกต่างกัน
4 จตุรเทพ เทรนเนอร์ 4 คน ที่อยู่เหนือกว่ายิมลีดเดอร์ เคยเข้าร่วมโปเกมอนลีคมาก่อน เข้าใกล้ตำแหน่งแชมป์เปี้ยนมากที่สุด เมื่อแชมป์เปี้ยนถูกโค่น จะถูกลดขั้นมาเป็น 1 ในจตุรเทพ ส่วนคนที่เป็นจตุรเทพลำดับล่างสุดจะถูกปลดออกไป แต่ถ้าแชมป์เปี้ยนถอนตัว จะให้ 1 ใน 4 คนมาแทนที่ กับหาคนมาเพิ่มในตำแหน่งที่ว่างของจตุรเทพ ไม่ก็ถ้าแชมป์เปี้ยนถอนตัว กับทั้ง 4 คนปฏิเสธจะต้องหาแชมป์เปี้ยนคนใหม่ โดยเทรนเนอร์ท้าชิงชนะ 4 คน แล้วมาเป็นแทน ซึ่งระบบยิมชาเล้นจ์ของภูมิภาคกาล่าร์ทำให้เป็นเขตเดียวที่ไม่มี 4 จตุรเทพ
แชมป์เปียน ผู้เป็นเทรนเนอร์ที่แข่งแกร่งที่สุดของเขตนั้น โดยมี 4 จตุรเทพคอยอารักขา ในบางเขตก็ไม่มี หรือก็เป็นแชมป์ที่ประจำทั้ง 2 เขตในคนเดียวอย่างในเขตโจโตกับคันโตใช้ตำหน่งแชมป์ร่วมกันในคนเดียว ซึ่งเขตอโลลาเป็นเขตเดียวที่ไม่มีแชมป์เปี้ยน
โปเกมอน มาสเตอร์ เทรนเนอร์ในตำนาน เป็นตำแหน่งสูงสุดของเทรนเนอร์ทั้งหมด เรียกได้ว่าขนาดแชมป์เปี้ยนของเขตยังเทียบไม่ติด เพราะโปเกมอนมาสเตอร์คือแชมป์เปี้ยนของโลก
อย่างไรก็ตาม ในปัจจุบันความหมายของโปเกมอนมาสเตอร์ยังคงคลุมเครือ และสามารถตีความได้หลากหลายทิศทาง เช่น ซาโตชิ ตัวละครจากโปเกมอนเวอร์ชันอนิเมะ ได้นิยามความหมายของโปเกมอนมาสเตอร์ไว้ว่า เป็นโปเกมอนเทรนเนอร์ที่เป็นเพื่อนกับโปเกมอนทุกตัวบนโลก เป็นต้น
วิดีโอเกม > องค์กรชั่วร้าย

กลุ่มองค์กรร้ายคือเหล่าเทรนเนอร์ คอยจับโปเกมอน กับทำเรื่องผิดกฎหมายในเขต คอยรวบรวมโปเกมอนมากมายในเขตมาสร้างกองทัพโปเกมอนใช้ยึดเขตขยายอำนาจยึดครองโลก แต่ล้มเหลว(เพราะต้องยึดครองเขตตนอยู่ให้ได้ก่อน)
แก๊งร็อคเก็ต องค์กรหลักของเรื่องอนิเมะ อยู่เขตคันโตกับโจโต คือพวกกลุ่มโจร มีผู้นำสูงสุดคือซาคากิ (Giovanni) คอยจับโปเกมอนมาหากำไรกับจับมาทดลองด้วยวิธีที่โหดร้ายกับป่าเถื่อน ไม่เคยมีโปเกมอนไหนที่รอดชีวิตกลับมาได้
แก๊งอควา เป็นองค์กรของเขตโฮเอ็น รูปแบบเกี่ยวกับทางน้ำกับโจรสลัด ทั้งยังหมายครอบครองโปเกมอนที่ชื่อไคโอก้า เป็นศัตรูโดยตรงกับแก๊งแม็กม่า มีผู้นำสูงสุดคืออาโอกิริ (Archie)
แก๊งแม็กม่า เป็นองค์กรของเขตโฮเอ็น รูปแบบเกี่ยวกับโจรภูเขา ทั้งยังหมายครอบครองโปเกมอนที่ชื่อกราด้อน เป็นศัตรูโดยตรงกับแก๊งอควา มีผู้นำสูงสุดคือมาสึบุสะ (Maxie)
แก๊งกิงกะ เป็นองค์กรของเขตชินโอ รูปแบบเกี่ยวกับอวกาศ ทั้งโปเกมอนกับต่างดาวกับมิติ มีผู้นำสูงสุดคืออาคากิ (Cyrus)
แก๊งพลาสม่า เป็นองค์กรของเขตอิชชู รูปแบบเกี่ยวกับพวกราชวงศ์โบราณของแถบยุโรป แนวแบบลัทธิ กับสายลับทั้งยังวิจัยทั้งครอบครองพลังของโปเกมอนในตำนานของเขต มีผู้นำสูงสุดคือเกจิส ฮาร์โมเนีย โกรเปียส (Ghetsis)
แก๊งแฟลร์ เป็นองค์กรของเขตคาลอส รูปแบบพวกวิจัยทางโปเกมอนทางด้านวิวัฒนาการของโปเกมอน มีผู้นำสูงสุดคือเฟอร์ดาลีย์ (Lysandre)
แก๊งสคัล เป็นองค์กรของเขตอโลลา รูปแบบเป็นพวกนักเลงหรือเด็กแว๊น มีผู้นำสูงสุดคือกุซม่า (Guzma)
แก๊งร็อคเก็ตเรนโบว์ เป็นองค์กรของเขตอโลลา มีอุดมการณ์คล้ายกับแก๊งร็อคเก็ต เป็นการนำหัวหน้าตัวร้ายทุกๆแก๊งมารวมกัน ยกเว้นกุซม่า โดยมีผู้นำสูงสุดคือซาคากิ หัวหน้าแก๊งร็อคเก็ต
แก๊งเยล เป็นองค์กรของเขตกาลาร์ รูปแบบเป็นพวกโอตากุ มีผู้นำสูงสุดคือเนสึ (Piers)
แก๊งสตาร์ เป็นองค์กรของเขตพัลเดีย
วิดีโอเกม > รายชื่อวิดีโอเกมโปเกมอน

บทความหลัก: รายชื่อวิดีโอเกมโปเกมอน
ในสื่ออื่น > แอนิเมชัน > พ็อกเก็ตมอนสเตอร์ / Pocket Monsters: Original Series

พ็อกเก็ตมอนสเตอร์ เป็นอนิเมะซีรีส์แรก โดยมักจะเรียกคำย่อว่า "โปเกมอน"
วันที่ออกอากาศ: 1 เมษายน พ.ศ. 2540 - 14 พฤศจิกายน พ.ศ. 2545
จำนวนตอนที่ออกอากาศ: 276 ตอน
บทความหลัก: พ็อกเก็ตมอนสเตอร์ (อนิเมะภาคแรก)
ในสื่ออื่น > แอนิเมชัน > พ็อกเก็ตมอนสเตอร์ แอดวานซ์ เจเนอเรชัน / Pocket Monsters Advanced Generation

พ็อกเก็ตมอนสเตอร์ แอดวานซ์ เจเนอเรชัน เป็นภาคต่อของพ็อกเก็ตมอนสเตอร์ โดยบางครั้งจะเรียกคำย่อว่า "โปเกมอน AG"
วันที่ออกอากาศ: 21 พฤศจิกายน พ.ศ. 2545 - 14 กันยายน พ.ศ. 2549
จำนวนตอนที่ออกอากาศ: 192 ตอน
บทความหลัก: พ็อกเก็ตมอนสเตอร์ แอดวานซ์ เจเนอเรชัน
ในสื่ออื่น > แอนิเมชัน > พ็อกเก็ตมอนสเตอร์ ไดมอนด์ & เพิร์ล / Pocket Monsters Diamond & Pearl

พ็อกเก็ตมอนสเตอร์ ไดมอนด์ & เพิร์ล เป็นภาคต่อของ พ็อกเก็ตมอนสเตอร์ แอดวานซ์ เจเนอเรชัน โดยบางครั้งจะเรียกคำย่อว่า "โปเกมอน DP"
วันที่ออกอากาศ: 28 กันยายน พ.ศ. 2549 - 9 กันยายน พ.ศ. 2553
จำนวนตอนที่ออกอากาศ: 193 ตอน
บทความหลัก: พ็อกเก็ตมอนสเตอร์ ไดมอนด์ & เพิร์ล
ในสื่ออื่น > แอนิเมชัน > พ็อกเก็ตมอนสเตอร์ เบสวิช Pocket Monsters Best Wishes!

พ็อกเก็ตมอนสเตอร์ เบสวิช เป็นภาคต่อของ พ็อกเก็ตมอนสเตอร์ ไดมอนด์ แอนด์ เพิร์ล โดยบางครั้งจะเรียกคำย่อเป็น "โปเกมอน BW" หรือ "โปเกมอน BW2"
พ็อกเก็ตมอนสเตอร์ เบสวิช
วันที่ออกอากาศ: 23 กันยายน พ.ศ. 2553 - 14 มิถุนายน พ.ศ. 2554
จำนวนตอนที่ออกอากาศ: 84 ตอน
พ็อกเก็ตมอนสเตอร์ เบสวิช ซีซั่น 2
วันที่ออกอากาศ: 21 มิถุนายน พ.ศ. 2554 - 10 ตุลาคม พ.ศ. 2556
จำนวนตอนที่ออกอากาศ: 60 ตอน
พ็อกเก็ตมอนสเตอร์ เบสวิช ซีซั่น 2 / Pocket Monsters Best Wishes! Season 2
พ็อกเก็ตมอนสเตอร์ เบสวิช ซีซั่น 2 เอพพิโซด N / Pocket Monsters Best Wishes! Season 2 Episode:N
พ็อกเก็ตมอนสเตอร์ เบสวิช ซีซั่น 2 เดโคโลล่า แอดเวนเจอร์ / Pocket Monsters Best Wishes! Season 2 Decolora Advantures  (Da!)
บทความหลัก: พ็อกเก็ตมอนสเตอร์ เบสวิช
ในสื่ออื่น > แอนิเมชัน > พ็อกเก็ตมอนสเตอร์ XY / Pocket Monsters XY, พ็อคเก็ตมอนสเตอร์ XY&Z / Pocket Monsters XY&Z

พ็อกเก็ตมอนสเตอร์ XY เป็นภาคต่อของ พ็อกเก็ตมอนสเตอร์ เบสวิช
วันที่ออกอากาศ: 17 ตุลาคม พ.ศ. 2556 - 27 ตุลาคม พ.ศ. 2559
จำนวนตอนที่ออกอากาศ: 140 ตอน
บทความหลัก: พ็อกเก็ตมอนสเตอร์ XY
ในสื่ออื่น > แอนิเมชัน > พ็อกเก็ตมอนสเตอร์ ซันแอนด์มูน / Pocket Monsters Sun & Moon

พ็อกเก็ตมอนสเตอร์ ซันแอนด์มูน เป็นภาคต่อของ พ็อกเก็ตมอนสเตอร์ XY โดยบางครั้งจะเรียกคำย่อเป็น "โปเกมอน SM"
วันที่ออกอากาศ: 17 พฤศจิกายน พ.ศ. 2559 - 3 พฤศจิกายน พ.ศ. 2562
จำนวนตอนที่ออกอากาศ: 146 ตอน
บทความหลัก: พ็อกเก็ตมอนสเตอร์ ซันแอนด์มูน
ในสื่ออื่น > แอนิเมชัน > พ็อกเก็ตมอนสเตอร์ เจอร์นีย์ / Pocket Monsters Journeys

พ็อกเก็ตมอนสเตอร์ เจอร์นีย์ เป็นภาคต่อของ พ็อกเก็ตมอนสเตอร์ ซันแอนด์มูน โดยบางครั้งจะเรียกคำย่อเป็น "โปเกมอน JN"
วันที่ออกอากาศ: 17 พฤศจิกายน พ.ศ. 2562 - 24 มีนาคม พ.ศ. 2566
จำนวนตอนที่ออกอากาศ: 147 ตอน
บทความหลัก: พ็อกเก็ตมอนสเตอร์ (อนิเมะ พ.ศ. 2562)
ในสื่ออื่น > แอนิเมชัน > พ็อกเก็ตมอนสเตอร์ ฮอไรซันส์ / Pocket Monsters Horizons

พ็อกเก็ตมอนสเตอร์ ฮอไรซันส์ เป็นภาคต่อของ พ็อกเก็ตมอนสเตอร์ เจอร์นีย์ โดยบางครั้งจะเรียกคำย่อเป็น "โปเกมอน HZ"
วันที่ออกอากาศ: 14 เมษายน พ.ศ. 2566 - ปัจจุบัน
บทความหลัก: พ็อกเก็ตมอนสเตอร์ (อนิเมะ พ.ศ. 2566)
ในสื่ออื่น > OVA และ ตอนพิเศษ

พ็อกเก็ตมอนสเตอร์ คริสตัล ตำนานของไรโคสายฟ้า
พ็อกเก็ตมอนสเตอร์ THE ORIGIN
ในสื่ออื่น > เรื่องสั้นพิคาชู

เป็นเรื่องสั้นช่วงหลังจากที่ฉายภาพยนตร์จบแล้ว
โปเกมอน Pikachu ตอน วันหยุดของพิคาชู (Pokémon Pikachu: Pikachu's Vacation) (1998)
Pikachu's Vacation จะฉายหลังโปเกมอน มูฟวี่ 1
โปเกมอน Pikachu ตอน พิคาชูผจญภัยช่วยเหลือ (Pokémon Pikachu: Pikachu's Rescue Adventure) (1999)
Pikachu's Rescue Adventure จะฉายหลังโปเกมอน มูฟวี่ 2
โปเกมอน Pikachu ตอน พิคาชูและพิชู (Pokémon Pikachu: Pikachu & Pichu) (2000)
Pikachu & Pichu จะฉายหลังโปเกมอน มูฟวี่ 3
โปเกมอน Pikachu ตอน พิคาชูคือพิคาโบ (Pokémon Pikachu: Pikachu's PikaBoo) (2001)
Pikachu's PikaBoo จะฉายหลังโปเกมอน มูฟวี่ 4
โปเกมอน Pikachu ตอน การตั้งแค้มป์ของพิคาชู (Pokémon Pikachu: Camp Pikachu) (2002)
Camp Pikachu จะฉายหลังโปเกมอน มูฟวี่ 5
โปเกมอน Pikachu ตอน สอนเต้น!! (Pokémon Pikachu: Gotta Dance!!) (2003)
Gotta Dance!! จะฉายหลังโปเกมอน มูฟวี่ 6
โปเกมอน Pikachu ตอน บทเพลงวิ้งๆของ เมโลเอตตา (Pokémon Pikachu: Meloetta's Sparkling Recital) (2012)
Meloetta's Sparkling Recital จะฉายหลังโปเกมอน มูฟวี่ 15
โปเกมอน Pikachu ตอน พิคาชู กับอีวุย และผองเพื่อน (Pokémon Pikachu: Eevee & Friends) (2013)
Eevee & Friends จะฉายหลังโปเกมอน มูฟวี่ 16
โปเกมอน Pikachu ตอน พิคาชู ฉันคือกุญแจอะไรกันนะ? (Pokémon Pikachu: Pikachu, What's This Key?) (2014)
Pikachu, What's This Key? จะฉายหลังโปเกมอน มูฟวี่ 17
โปเกมอน Pikachu ตอน พิคาชู กับวงดนตรีโปเกมอน (Pokémon Pikachu: Pikachu and the Pokémon Band) (2015)
Pikachu and the Pokémon Band จะฉายหลังโปเกมอน มูฟวี่ 18
ในสื่ออื่น > ซีดี

มีการผลิตซีดีโปเกมอนขายในอเมริกาเหนือ ส่วนใหญ่ผลิตขึ้นเกี่ยวกับโปเกมอนฉบับภาพยนตร์ 3 เรื่องแรก หาซื้อได้บ่อย ๆ จนกระทั่งปี พ.ศ. 2544 ในวันที่ 27 มีนาคม พ.ศ. 2550 ซีดีที่ผลิตขึ้นเนื่องในโอกาสครบรอบ 10 ปี ได้วางขายโดยจุเพลงประกอบภาษาอังกฤษ 18 แทร็ก และเป็นการวางขายซีดีฉบับภาษาอังกฤษครั้งแรกที่วางขายมากกว่า 5 ปี เพลงประกอบภาพยนตร์โปเกมอนได้วางขายในญี่ปุ่นด้วย
| ปี | เรื่อง |
| --- | --- |
29 มิถุนายน พ.ศ. 2542: Pokémon 2.B.A. Master
9 พฤศจิกายน พ.ศ. 2542: เพลงประกอบภาพยนตร์ Pokémon: The First Movie
8 กุมภาพันธ์, พ.ศ. 2543: Pokémon World
9 พฤษภาคม พ.ศ. 2543: Pokémon: The First Movie Original Motion Picture Score
18 กรกฎาคม พ.ศ. 2543: เพลงประกอบภาพยนตร์ Pokémon The Movie 2000
พ.ศ. 2543: Pokémon The Movie 2000 Original Motion Picture Score
23 มกราคม พ.ศ. 2544: Totally Pokémon
3 เมษายน พ.ศ. 2544: Pokémon 3: The Ultimate Soundtrack
9 ตุลาคม พ.ศ. 2544: Pokémon Christmas Bash
27 มีนาคม พ.ศ. 2550: Pokémon X: Ten Years of Pokémon
ในสื่ออื่น > โปเกมอน เทรดดิงการ์ดเกม

บทความหลัก: โปเกมอน เทรดดิงการ์ดเกม
โปเกมอน เทรดดิงการ์ดเกม เป็นเกมสะสมการ์ด มีจุดมุ่งหมายคล้ายคลึงกับการต่อสู้ของโปเกมอนในวิดีโอเกม ผู้เล่นใช้การ์ดโปเกมอนที่มีค่าความแข็งแกร่งและค่าความอ่อนแอบนการ์ดแต่ละใบ เพื่อเอาชนะคู่ต่อสู้โดยการ "น็อคเอาต์" การ์ดโปเกมอนของเขา การ์ดเกมนี้ตีพิมพ์ครั้งแรกในอเมริกาเหนือโดยบริษัท วิซาร์ดออฟเดอะโคสต์ (อังกฤษ: Wizards of the Coast) ในปี ค.ศ. 1999  อย่างไรก็ตาม เมื่อโปเกมอนรูบี้แอนด์แซฟไฟร์วางจำหน่ายออกมา บริษัทโปเกมอนได้เรียกคืนการ์ดเกมจากวิซาร์ดออฟเดอะโคสต์ และเริ่มต้นตีพิมพ์จำหน่ายเอง การขยายกิจการของบริษัทในเวลาต่อมาคือการเปิดตัว โปเกมอนอีเทรดดิงการ์ดเกม ซึ่งเป็นการ์ดที่สามารถใช้งานร่วมกับเครื่องนินเทนโด อีรีดเดอร์ ต่อมานินเทนโดหยุดการผลิตของการ์ดเหล่านี้และต่อการปล่อย EX ไฟร์เร้ดและลีฟกรีนแทน นินเทนโดวางจำหน่ายเทรดดิงการ์เกมเวอร์ชันเกมบอยคัลเลอร์ในญี่ปุ่นในปี ค.ศ. 1998 และวางจำหน่ายในสหรัฐอเมริกาและยุโรปในปี ค.ศ. 2000 ด้วย โปเกมอนเทรดดิงการ์ดเกมนี้ยังประกอบด้วยการ์ดเวอร์ชันดิจิทัลจากการ์ดชุดดั้งเดิม และการ์ดเสริม 2 ชนิด (Jungle และ Fossil) รวมถึงการ์ดมากมายที่ผลิตขึ้นเฉพาะสำหรับเกม เกมภาคต่อเฉพาะเวอร์ชันญี่ปุ่นได้วางจำหน่ายในปี ค.ศ. 2001
ในสื่ออื่น > มังงะ

โปเกมอนฉบับมังงะ (หนังสือการ์ตูน) ผลัตสำนักพิมพ์โชงากูกัง นั้นมีหลากหลาย โดยผู้ที่ผลิตวางขายในภาษาอังกฤษคือ Viz Communications (พิมพ์และจำหน่ายในภาษาอังกฤษในประเทศสิงคโปร์สำนักพิมพ์เก่า Chuang Yi ปัจจุบันเปลียนสำนักพิมพ์ใหม่ (โชงากูกัง เอเชีย)) มังงะนั้นแตกต่างจากวิดีโอเกมและการ์ตูนมากในเรื่องของนักฝึกโปเกมอน สามารถฆ่าโปเกมอนของฝ่ายตรงข้ามได้
โปเกมอนมังงะในประเทศไทย ไดรับลิขสิทธิ์ถูกต้องตามกฎหมายจากสำนักพิมพ์โชงากูกัง 3 สำนักพิมพ์คือ สำนักพิมพ์เนชั่น เอ็ดดูเทนเมนท์ สำนักพิมพ์บงกช พับลิชชิ่ง และ สำนักพิมพ์วิบูลย์กิจ
ในสื่ออื่น > มังงะ > เนชั่น เอ็ดดูเทนเมนท์

โปเกมอนสเปเชียล
โปเกมอน HGSS การผจญภัยของโจ
โปเกมอน B•W มุ่งสู่ที่หนึ่ง!!
โปเกมอน B•W ผู้กล้าพลังสายฟ้า
โปเกมอน B2•W2 ตำนานบทใหม่ของอาราตะ
ภาพยนตร์มังงะโปเกมอน
ในสื่ออื่น > มังงะ > บงกช พับลิชชิ่ง

โปเกมอน Try Adventure
โปเกมอน DP
โปเกมอน R•S
โปเกมอน เดอะ มูฟวี่ ฉันเลือกนาย! Remix
ภาพยนตร์มังงะโปเกมอน (โปเกมอน เดอะ มูฟวี่ ฉันเลือกนาย!)
ในสื่ออื่น > มังงะ > วิบูลย์กิจ

โปเกมอน ผจญภัย
คำวิจารณ์และข้อถกเถียง > หลักศีลธรรมจรรยา

โปเกมอนได้รับคำวิจารณ์จากศาสนิกชนของศาสนาคริสต์ ยูดาย  ชาวคริสต์เห็นว่าเกี่ยวกับความลึกลับและรุนแรงของโปเกมอน รวมถึงโปเกมอนวิวัฒนาการของโปเกมอน (แม้ว่าจะคล้ายกับการลอกคราบมากกว่า แต่โครงการ ChildCare Action Project เชื่อมโยงมันเข้ากับเรื่องทฤษฎีวิวัฒนาการ) ซึ่งเขาอ้างว่าขัดแย้งกับการกำเนิดทางไบเบิลของสรรพสิ่งที่รุนแรง ซึ่งคนส่วนใหญ่ในญี่ปุ่นไม่ได้นับถือศาสนาคริสต์ จึงไม่เชื่อเรื่องนี้ อย่างไรก็ตาม สถานีโทรทัศน์ดาวเทียมในวาติกันแย้งว่าโปเกมอนเทรดดิงการ์ด และวิดีโอเกมนั้น "มีจินตนาการสร้างสรรค์อย่างเต็มเปี่ยม" และ "ไม่มีผลกระทบข้างเคียงในเรื่องหลักศีลธรรมเลย" ในสหราชอาณาจักร เกม "คริสเตียน เพาเวอร์ การ์ด" ได้เปิดตัวในปี ค.ศ. 1999 โดยเดวิด เทต ซึ่งกล่าวว่า "บางคนไม่ชอบโปเกมอนและต้องการทางเลือกอื่น พวกเขาเพียงต้องการเกมของคริสต์ศาสนิกชนเท่านั้น" เกมนี้ดูคล้ายกับโปเกมอนเทรดดิงการ์ดแต่ตัวละครสำคัญบนการ์ดมาจากคัมภีร์ไบเบิล
ในปี ค.ศ. 1999 นินเทนโดหยุดผลิตการ์ด "Koga's Ninja Trick" เวอร์ชันญี่ปุ่นเนื่องจากรูปภาพแสดงให้เห็นถึงตัวมังจิ เครื่องหมายทางศาสนาพุทธซึ่งไม่มีนัยในด้านลบ
กลุ่มสิทธิมนุษยชนต่อต้านการสบประมาทของชาวยิวได้ประกาศต่อต้านเนื่องจากสัญลักษณ์นี้เป็นเหมือนสัญลักษณ์สวัสติกะกลับด้าน ซึ่งถือว่าเป็นการโจมตีชาวยิว แม้ว่านินเทนโดจะตั้งใจว่าจะวางขายการ์ดเหล่านี้เฉพาะในญี่ปุ่นเท่านั้น แต่นินเทนโดก็มีกำหนดการปล่อยเวอร์ชันอเมริกาเหนือในปีต่อมา กลุ่มสิทธิมนุษยชนต่อต้านการสบประมาทเข้าใจว่าสัญลักษณ์ที่เป็นปัญหานั้นไม่มีเจตนาจะจู่โจมและยอมรับการที่นินเทนโดลบเครื่องหมายนี้ออกไป
ในปี ค.ศ. 2001 ประเทศซาอุดิอาระเบีย ประกาศห้ามนำเกมโปเกมอนและการ์ดเข้าประเทศ โดยให้เหตุผลว่าจะเป็นการสนับสนุนกลุ่มไซออนนิสม์ โดยดูจากสัญลักษณ์ ดาราแห่งเดวิด (Star of David) ที่แสดงบนการ์ด และมีความเกี่ยวโยงกับการพนัน ซึ่งเป็นการฝ่าฝืนกฎของชาวมุสลิม โปเกมอนยังถูกกล่าวหาเนื่องจากส่งเสริมพวกวัตถุนิยมอีกด้วย
ในปี ค.ศ. 1999 เด็กชายอายุ 9 ขวบ 2 คน ฟ้องร้องนินเทนโด เพราะเขาอ้างว่าเกมโปเกมอนเทรดดิงการ์ดทำให้เขาติดการพนันงอมแงม
คำวิจารณ์และข้อถกเถียง > เกี่ยวกับสุขภาพ

บทความหลัก: นักรบสมองกลโพลีกอน (โปเกมอน)
เมื่อวันที่ 16 ธันวาคม ค.ศ. 1997 เด็ก ๆ ชาวญี่ปุ่น 700 คนถูกส่งเข้าโรงพยาบาลหลังมีอาการลมชักกะทันหัน ซึ่งพบว่าเกิดขึ้นจากการดูการ์ตูนโปเกมอนตอนที่ 38 ตอน นักรบสมองกลโพลีกอน (ญี่ปุ่น: でんのうせんしポリゴン Dennō Senshi Porigon: EP038) เป็นผลให้ตอนนี้ไม่ได้ออกอากาศอีก ในโปเกมอนตอนนี้ จะมีการระเบิดขึ้นและมีแสงสีแดงกับสีน้ำเงินสลับกันอย่างรวดเร็ว และสิ่งนี้เรียกว่า "paka-paka" ซึ่งมีการระบุว่าแสงเหล่านี้เป็นสาเหตุให้เกิดอาการลมชัก แม้ว่าคน ๆ นั้นจะไม่เคยมีประวัติของโรคนี้มาก่อนก็ตาม จากเหตุการณ์นี้ทำให้มีสื่อล้อเลียนโปเกมอนเกี่ยวกับเรื่องนี้ โดยปรากฏการเย้ยหยันในเรื่องเดอะซิมป์สันส์ ตอน Thirty Minutes over Tokyo และเรื่องเซาท์พาร์ก ตอน Chinpokomon
คำวิจารณ์และข้อถกเถียง > มอนสเตอร์ อิน มายพ็อคเก็ต

ในเดือนมีนาคม ค.ศ. 2000 บริษัทผู้ผลิตของเล่นขนาดเล็ก Morrison Entertainment Group ที่ตั้งอยู่ที่แมนฮัตตันบีช แคลิฟอร์เนีย ฟ้องร้องนินเทนโดว่าแฟรนไชส์โปเกมอนละเมิดตัวละครของมอนสเตอร์อินมายพ็อคเก็ต ที่ตนเป็นผู้ผลิต โดยผู้พิพากษาตัดสินว่าไม่ใช่การละเมิด ดังนั้น Morrison จึงฟ้องอุทธรณ์ในเดือนพฤศจิกายน ค.ศ. 2001
ดูเพิ่ม

โปเกมอน (อนิเมะ)
โปเกมอน สเปเชียล
รายชื่อโปเกมอน
โปเกปาร์ค
แหล่งข้อมูลอื่น

เว็บไซต์ญี่ปุ่นอย่างเป็นทางการ (ญี่ปุ่น)
เว็บไซต์อเมริกาอย่างเป็นทางการ (อังกฤษ)
เว็บไซต์ไทยอย่างเป็นทางการ เก็บถาวร 2017-08-25 ที่ เวย์แบ็กแมชชีน (ไทย)
Thaipokemonworld (ไทย)
เว็บไซต์อย่างเป็นทางการ (ไทย)
รายชื่ออธิบดีกรมธนารักษ์

| อธิบดีกรมธนารักษ์ |
| --- | --- |
ผู้ดำรงตำแหน่งคนปัจจุบัน นายจำเริญ โพธิยอด ตั้งแต่ 1 ตุลาคม พ.ศ. 2565
ผู้เสนอชื่อ: รัฐมนตรีว่าการกระทรวงการคลัง
ผู้แต่งตั้ง: พระมหากษัตริย์ไทย
ผู้ประเดิมตำแหน่ง: แนบ พหลโยธิน
สถาปนา: 23 พฤษภาคม พ.ศ. 2476
เว็บไซต์: กรมธนารักษ์
ด้านล่างนี้คือรายนามอธิบดีกรมพระคลัง อธิบดีกรมคลัง และอธิบดีกรมธนารักษ์
ดูเพิ่ม

กรมธนารักษ์
เขื่อนบางปะกง

Dam in ตำบลบางแก้ว อำเภอเมืองฉะเชิงเทรา จังหวัดฉะเชิงเทรา
| เขื่อนบางปะกง |
| --- | --- |
หอคอยอาคารระบายน้ำของเขื่อน (19 ตุลาคม พ.ศ. 2547)
ที่ตั้งของเขื่อนในจังหวัดฉะเชิงเทรา

ชื่อทางการ: โครงการส่งน้ำและบำรุงรักษาเขื่อนบางปะกง
ประเทศ: ประเทศไทย
ที่ตั้ง: ตำบลบางแก้ว อำเภอเมืองฉะเชิงเทรา จังหวัดฉะเชิงเทรา
พิกัด: 13°42′27″N 101°08′14″E﻿ / ﻿13.7075°N 101.1371°E﻿ / 13.7075; 101.1371
เริ่มก่อสร้าง: พ.ศ. 2539
เปิดดำเนินการ: 6 มกราคม พ.ศ. 2543
งบก่อสร้าง: 5,232 ล้านบาท
เจ้าของ: กรมชลประทาน
เขื่อนและทางน้ำล้น
ปิดกั้น: แม่น้ำบางปะกง
ความสูง: 24 เมตร (เขื่อนหลัก) 7 เมตร (ลำน้ำเดิม) สันเขื่อน 39 เมตร (รทก.)
ความยาว: 2,500 เมตร (เขื่อนหลัก) 1,600 เมตร (ลำน้ำเดิม)
อ่างเก็บน้ำ
อ่างเก็บน้ำ: เขื่อนดินปิดกั้นลำน้ำ ประเภทแบ่งโซน
ปริมาตรกักเก็บน้ำ: 248 ล้าน ลบ.ม.
สะพาน
ช่องถนน: 2 ช่องจราจร (เขื่อนหลักและลำน้ำเดิม)
เขื่อนบางปะกง หรือ เขื่อนทดน้ำบางปะกง เป็นเขื่อนดินแบบปิดกั้นลำน้ำสำหรับป้องกันน้ำเค็มที่รุกล้ำเข้ามาจากปากแม่น้ำ และรักษาน้ำจืดที่อยู่เหนือเขื่อนไว้สำหรับอุปโภคบริโภคและการเกษตร อยู่ในความดูแลของกรมชลประทาน